****

**ŠILALĖS RAJONO SAVIVALDYBĖS**

**MERAS**

**POTVARKIS**

**DĖL KONKURSO ŠILALĖS R. LAUKUVOS NORBERTO VĖLIAUS GIMNAZIJOS DIREKTORIAUS PAREIGOMS EITI**

2025 m. rugpjūčio 8 d. Nr. T3-287

Šilalė

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2 dalies 7 punktu, įgyvendindamas Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 „Dėl Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo patvirtinimo“, 5 ir 7 punktus, atsižvelgdamas į Nacionalinės švietimo agentūros 2025 m. rugpjūčio 8 d. raštą Nr. SD-2740 „Dėl konkurso datos suderinimo“:

1. N u s t a t a u konkurso Šilalės r. Laukuvos Norberto Vėliaus gimnazijos direktoriaus pareigoms eiti atrankos datą – 2025 m. gruodžio 11 d.

2. S k e l b i u k**onkursą** Šilalės r. Laukuvos Norberto Vėliaus gimnazijos **direktoriaus pareigoms eiti** (priedas).

3. P a v e d u Vilmai Kuzminskaitei, Šilalės rajono savivaldybės administracijos Teisės, personalo ir civilinės metrikacijos skyriaus vyriausiajai specialistei:

3.1. konkursoŠilalės r. Laukuvos Norberto Vėliaus gimnazijos **direktoriaus pareigoms eiti** skelbimą konkurso paskelbimo dieną paskelbti Šilalės rajono savivaldybės interneto svetainėje [www.silale.lt](http://www.silale.lt) (pagrindinis skelbimas) ir papildomai paskelbti Šilalės r. Laukuvos Norberto Vėliaus gimnazijos bei Nacionalinės švietimo agentūros interneto svetainėse;

3.2. informaciją apie skelbiamo konkurso dokumentų pateikimo Šilalės rajono savivaldybei datą, atrankos datą bei nuorodą į skelbiamą konkursą pateikti Nacionalinei švietimo agentūrai ir Šilalės r. Laukuvos Norberto Vėliaus gimnazijai ne vėliau kaip prieš 2 darbo dienas iki konkurso paskelbimo dienos;

3.3. vykdyti pretendentų dokumentų priėmimą;

3.4. atlikti kitus organizacinius darbus iki konkurso Šilalės r. Laukuvos Norberto Vėliaus gimnazijos **direktoriaus pareigoms eiti** komisijos sudarymo.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (<https://e.teismas.lt>) per vieną mėnesį nuo paskelbimo arba įteikimo suinteresuotam asmeniui dienos.

Savivaldybės meras Tadas Bartkus